لیوا عەبدولخالق تەڵعەت، نوێنەری وەزارەتی ناوخۆ و پێشمەرگە لە ئۆپەراسیۆنەکانی عێراق ڕایگەیاند، جوڵەپێکردنی هێزی سەربازیی عێراقی بەرەو هەرێمی کوردستان دوورە لە ڕاستییەوە.
کەناڵی ناس کورد لە تێلیگرام جۆین بکە
لە ڕوونکردنەوەیەکدا لیوا عەبدولخالق تەڵعەت، نوێنەری وەزارەتی ناوخۆ و پێشمەرگە لە ئۆپەراسیۆنەکانی عێراق (یەکشەممە 13-3-2022) ڕایگەیاند، "جوڵەپێكردنی هێزی سەربازیی عیراقی و گروپە میلشیاكان بەرەو هەرێمی كوردستان و دام و دەزگاكانی هەرێمی كوردستان بەهەموو شێوەیەك دوورە لە ڕاستییەوە."
ماوەیەکە و لەدوای بڕیارەکەی دادگای فیدڕالی سەبارەت بە نەوت و گازی هەرێم لە سۆشیاڵ میدیا دەنگۆی جوڵەپێکردنی هێزی عێراقی بۆ هەرێمی کوردستان بڵاودەکرێتەوە.